ଏଣିକି WhapsApp ମାଧ୍ୟମରେ ଟଙ୍କା ନେଣଦେଣ କରିପାରିବେ ! - Enews online\nନୂଆଦିଲ୍ଲୀଃ ଆବାଳ ବୃଦ୍ଧ ବନିତା ପ୍ରାୟ ସମସ୍ତ ହ୍ବାଟସ୍ ଆପ୍ ସହ ପରିଚିତ । WhatasAppର ଲୋକପ୍ରିୟତା ମଧ୍ୟ ସମଗ୍ର ବିଶ୍ବରେ ବେଶ ଆଦୃତ । ବର୍ତ୍ତମାନ ଭାରତରେ ଇନଷ୍ଟାଣ୍ଟ ମେସେଜିଂ ଆପ୍ ହ୍ବାଟସ୍ ଆପ୍ ଜରିଆରେ କେବଳ ମେସେଜ୍ କିମ୍ବା କଲ୍ଲ (Call) ନୁହେଁ ବରଂ ଟଙ୍କା ମଧ୍ୟ ହ୍ବାଟସ୍ ଆପ୍ ମାଧ୍ୟମରେ ପଠାଇପାରିବା । କମ୍ପାନୀ ହ୍ବାଟସ୍ ଆପ୍ ମାଧ୍ୟମରେ ଟଙ୍କା ପଠାଇବାର ସୁବିଧା ଉପଲବ୍ଧି କରିଛି । ଏ ନେଇ ନ୍ୟାସନାଲ ପେମେଣ୍ଟ କର୍ପୋରେସନ୍ ଅଫ୍ ଇଣ୍ଡିଆ (ଏନପିସିଆଇ) ଗୁରୁବାର ହ୍ବାଟସଆପକୁ ଅନୁମତି ଦେଇଛି । ଏହାକୁ କିପରି ବ୍ୟବହାର କରାଯିବ, ଆସନ୍ତୁ ଜାଣିବ ।\nଦୀର୍ଘ ସମୟ ଅପେକ୍ଷା ପରେ WhatasApp ମାଧ୍ୟମରେ ଟଙ୍କା ପଠାଇବାର feature ବା ବୈଶିଷ୍ଟ୍ୟ ଭାରତରେ ଉପଲବ୍ଧ ହୋଇଗଲା । ବର୍ତ୍ତମାନ ଆପଣ WhatasApp ମାଧ୍ୟମରେ ଟଙ୍କା କାରବାର ବା ନେଣଦେଣ କରିପାରିବେ । କମ୍ପାନୀ ଏକ ଟୁଇଟ୍ରେ କହିଛି ଯେ, ଆଜିଠାରୁ ଭାରତର ଉପଭୋକ୍ତାମାନେ ହ୍ବାଟସ୍ ଆପ୍ ମାଧ୍ୟମରେ ଟଙ୍କା ପଠାଇ ପାରିବେ । ଏହା ଏକ ନିରାପଦ ଦେୟ ପଦ୍ଧତି ଏବଂ ଏଥିରୁ ଟଙ୍କା ପଠାଇବା ଏକ ବାର୍ତ୍ତା ପଠାଇବା ପରି ସହଜ ସାଧ୍ୟ ମଧ୍ୟ । ବାସ୍ତବରେ, ହ୍ବାଟସ୍ ଆପ୍ କେବଳ ଭାରତରେ ଏହି ସେବା ପାଇଁ ନ୍ୟାସନାଲ ପେମେଣ୍ଟ କର୍ପୋରେସନ୍ ଅଫ୍ ଇଣ୍ଡିଆ (NPCI)ର ଅନୁମୋଦନକୁ ଅପେକ୍ଷା କରିଥିଲା, ଯାହା ଗୁରୁବାର ହ୍ବାଟସଆପକୁ ଅନୁମତି ମିଳିଛି ।\nWhatsApp Pay କଣ ?\nଏହା UPI ଆଧାରିତ WhatsAppର ଏକ ପେମେଣ୍ଟ ସେବା, ଯାହା ଫେବୃଆରୀରୁ ଭାରତରେ ପ୍ରଚାଳନ କରିବା ପାଇଁ ବିଧିବଦ୍ଧ ଭାବରେ ପରୀକ୍ଷା କରୁଥିଲା । ବର୍ତ୍ତମାନ ଏହା ସମସ୍ତ ବ୍ୟବହାରକାରୀଙ୍କ ପାଇଁ ଉପଲବ୍ଧ ହୋଇଛି । ଏହା ମାଧ୍ୟମରେ ଉପଭୋକ୍ତାମାନେ ସେମାନଙ୍କର UPI ସକ୍ଷମ (Enable) ବ୍ୟାଙ୍କ ଆକାଉଣ୍ଟକୁ ଲିଙ୍କ୍ କରିପାରିବେ ଏବଂ ହ୍ବାଟସ୍ ଆପ୍ ମାଧ୍ୟମରେ ଟଙ୍କା ପଠାଇ ପାରିବେ । ହ୍ବାଟସ୍ ଆପ୍ ସମସ୍ତ ଲୋକପ୍ରିୟ ବ୍ୟାଙ୍କ ଯେପରିକି HDFC, ICICI, SBI, Axis ବ୍ୟାଙ୍କ ଏବଂ Airtel paymentକୁ ସମର୍ଥନ କରେ ।\nଏହିପରି ଭାବରେ WhatsAppକୁ କରନ୍ତୁ ସେଟଅପ୍ :\n* ସର୍ବପ୍ରଥମେ, ଆପଣ ହ୍ବାଟସ୍ ଅପ୍ ଅପଡେଟ୍ କରିବାକୁ ପଡିବ । ଅପଡେଟ୍ ପରେ ହ୍ବାଟସ୍ ଆପ୍ Open କରନ୍ତୁ ।\n* ବର୍ତ୍ତମାନ ମେନ୍ୟୁ କିମ୍ବା ଡାହାଣ ପାର୍ଶ୍ୱରେ ଥିବା ତିନୋଟି ଡଟ୍ ଆଇକନ୍ ଉପରେ ଟ୍ୟାପ୍ ବା ଟଚ୍ କରନ୍ତୁ । ଏଠାରେ ଆପଣ Payment ସମ୍ବନ୍ଧିତ ଏକ ନୂତନ ବିକଳ୍ପ ଦେଖିପାରିବେ ।\n* ପେମେଣ୍ଟକୁ Optionକୁ ଯିବା ପରେ ଆପଣଙ୍କୁ Add Payment ପଦ୍ଧତି (Method)କୁ ଟ୍ୟାପ୍ କରିବାକୁ ପଡିବ ।\n* ବର୍ତ୍ତମାନ Accept and Continue ଉପରେ ଟ୍ୟାପ୍ କରନ୍ତୁ । ବର୍ତ୍ତମାନ ଆପଣ ବ୍ୟାଙ୍କଗୁଡିକର ଏକ ତାଲିକା ପାଇବେ ।\n* ବ୍ୟାଙ୍କ ଚୟନ (Select) କରିବା ପରେ, ଆପଣଙ୍କର ବ୍ୟାଙ୍କ ଆକାଉଣ୍ଟ ସହିତ ଲିଙ୍କ୍ କରନ୍ତୁ ଏବଂ Verify ବା ଯାଞ୍ଚ ହେବ ।\n* Verify କରିବା ସମୟ ଆପଣଙ୍କ ବ୍ୟାଙ୍କ ଆକାଉଣ୍ଟ ସହ ଲିଙ୍କ ଥିବା ଫୋନ ନମ୍ବରକୁ ଏକ SMS ଆସିବ । ତେଣୁ ଏଠାରେ ଗୋଟିଏ କଥା ମନେରଖନ୍ତୁ ଯେ ଆପଣଙ୍କର ହ୍ବାଟସ୍ ଆପ୍ ନମ୍ବର ଓ ବ୍ୟାଙ୍କ ଆକାଉଣ୍ଟ ଖୋଲିବା ସମୟରେ ଦେଇଥିବା ନମ୍ବର ସମାନ ରହିବାକୁ ପଡିବ ଆର୍ଥତ ହ୍ବାଟସ୍ ଆପ୍ ନମ୍ବର ବ୍ୟାଙ୍କ ଆକାଉଣ୍ଟ ସହିତ ଲିଙ୍କ୍ ରହିଥିବା ଦରକାର ।\n* Verification (ଯାଞ୍ଚ) ପ୍ରକ୍ରିୟା ସମାପ୍ତ ହେବା ପରେ, ଆପଣଙ୍କୁ ଏକ UPI PIN ସେଟ୍ କରିବାକୁ ପଡିବ, ଯାହାଦ୍ବାରା ଆପଣ କୌଣସି Payment କରିବା ସମୟରେ UPI PIN ବ୍ୟବହାର କରି payment କରିପାରିବେ ।\nWhatsAppରେ କିପରି ପଠାଇବା ଟଙ୍କା ?\nହ୍ବାଟସ୍ ଆପ୍ ମାଧ୍ୟମରେ ଟଙ୍କା ପଠାଇବା ଏକ SMS କିମ୍ବା କୌଣସି ଫଟୋ ପଠାଇବା ପରି ଅତି ସହଜ ଅଟେ ।\nତେଣୁ ହ୍ବାଟସ୍ ଆପ୍ ଖୋଲନ୍ତୁ ଏବଂ ଆପଣ ଯେଉଁ ବ୍ୟକ୍ତିଙ୍କୁ ଟଙ୍କା ପଠାଇବାକୁ ଚାହୁଁଥିବେ ସେହି ବ୍ୟକ୍ତିର Contact ବା ସମ୍ପର୍କକୁ ଯାଆନ୍ତୁ ।\nବର୍ତ୍ତମାନ ଯେତେବେଳେ ଆପଣ ନିମ୍ନରେ ସଂଲଗ୍ନ ଆଇକନ୍ ଉପରେ ଟ୍ୟାପ୍ କରିବେ, ଗ୍ୟାଲେରୀ ଏବଂ ଡକ୍ୟୁମେଣ୍ଟ୍ ସହିତ Paymentର Option (ବିକଳ୍ପ) ମଧ୍ୟ ଦେଖାଯିବ ।\nବର୍ତ୍ତମାନ ଆପଣ ପଠାଇବାକୁ ଚାହୁଁଥିବା ଟଙ୍କା ଟାଇପ୍ କରନ୍ତୁ । ଏହା ସହିତ ଆପଣ ନିଜର ମନ୍ତବ୍ୟ ବା ବାର୍ତ୍ତା ମଧ୍ୟ ଲେଖିପାରିବେ ।\nବର୍ତ୍ତମାନ UPI PINରେ Enter କରିବା ପରେ ଟଙ୍କା ଚାଲିଯିବ ।
